钦定古今图书集成/明伦汇编/官常典/第164卷 > 厉
## 钦定古今图书集成/明伦汇编/官常典/第164卷 > 厉

襄王七年秋七月，齐师、曹师伐厉。

按《春秋》僖公十五年。按《左传》，十五年春，楚人伐徐，
徐即诸夏故也。“三月，盟于牡丘，寻葵丘之盟，且救徐
也。孟穆伯帅师及诸侯之师救徐，诸侯次于匡以待
之。秋，伐厉以救徐也。”

按《史记五帝本纪》注，《帝王世纪》云：“神农氏，姜姓也。母
曰任姒。有蟜氏女登为少典妃，游华阳，有神龙首感，
生炎帝。人身牛首，长于姜水。有圣德，以火德王，故号
炎帝。初都陈，又徙鲁，又曰魁隗氏，又曰连山氏，又曰
列山氏。”《括地志》云：“厉山在随州随县北百里，山东有
石穴，曰神农生于厉乡，所谓列山氏也。春秋时为厉”
国。

襄王八年夏齐伐厉。

按《春秋》不书。按《左传》，僖公十六年“夏，齐伐厉，不克，
救徐而还。”